Esperanza Mariño

Esperanza Luz Mariño Davila, nada en Santiago de Compostela o 15 de abril de 1963, é unha ensaísta e tradutora galega, profesora xubilada.

 Traxectoria 
Licenciada en Filoloxía Galego-Portuguesa na Universidade de Santiago de Compostela. Exerceu como profesora en diversos Institutos de Ensino Secundario, como o IES de Sar, Santiago de Compostela.

Como investigadora, ten publicado artigos sobre lingua, literatura e crítica literaria en diversas revistas, tales como Festa da Palabra Silenciada, Revista de lenguas y literaturas catalana, gallega y vasca da UNED, Dorna e A Freita (da Mesa prá Defensa del Galego de Asturias). Tamén participou como relatora en múltiples Congresos, Xornadas e Encontros, dentro e fóra de Galiza. Durante os anos noventa foi a representante galega na Fédération Européenne des Maisons de Pays (na defensa das linguas e culturas minorizadas de Europa). Ten colaborado tamén coas revistas Lletres Asturianes e Lliteratura.

 Obras 

 Poesía 

 A pousa da libélula (2024). A Coruña: Medulia. 67 páxs. ISBN 978-84-19438-99-7. Haikus con tradución ao xaponés de Takekazu Asaka.

 Ensaio 

 A mensaxe entre as sombras. Obra poética de Isaac Díaz Pardo (2021). Vigo: Xerais. 184 páxs. ISBN 978-84-9121-838-8. ePub: ISBN 978-84-9121-831-9.
 As escumas da letra. Biografía de Luísa Villalta (2024). A Coruña: Baía. ISBN 978-84-9995-445-5.
 Fíos de transparencia acesa. Narrativa, poesía e tradución en Xosé Manuel Beiras (2025). Santiago: Laiovento. 240 páxs. ISBN 978-84-8487-419-6. 

 Edicións 
 Da emigración, de Antonio Paz Míguez (1936). edición facsímile en 1993, Concello da Pobra do Caramiñal.
 A vida sempre e sobre todo, de Crisanto Veiguela (2001)..
 Dicionario María Mariño (2007). TresCtres.
 Dicionario Uxío Novoneyra (2010). TresCtres.

 Traducións 
 Historia universal de Paniceiros, de Xuan Bello (2008,).Positivas. Do asturiano para o galego.
 Los nomes de la tierra. Os nomes da terra, de Xuan Bello (2010, Positivas). Do asturiano para o galego.
 Avó Ismail (Güelo Ismail), de Esther Prieto (2011) Sotelo Blanco. Do asturiano para o galego.

 Obras colectivas 
 Eduardo Blanco Amor, 1988, Concello de Boiro.
 Coroa literaria para Roberto Blanco Torres contra a súa morte, 1999, Ediciós do Castro.
 Homenaxe a Uxío Novoneyra.
 Homenaxe dos poetas galegos a Federico García Lorca contra a súa morte, 2006, Xerais.
 A Coruña á luz das letras'', 2008, Trifolium.

 Notas 

Categoría:Escritores de Galicia en lingua galega
Categoría:Nados en Santiago de Compostela
Categoría:Nados en 1963
Categoría:Alumnos da Universidade de Santiago de Compostela
Categoría:Profesores de educación secundaria
Categoría:Tradutores ao galego
Categoría:Tradutores do asturiano